[{"text_idx": "#000001", "text": "Developing the future workforce of Wales"}, {"text_idx": "#000002", "text": "Datblygu gweithlu'r dyfodol yng Nghymru"}, {"text_idx": "#000004", "text": "Postiwyd ar May 20, 2020 gan karen.smith"}, {"text_idx": "#000005", "text": "Emily Steer yn gweithio gartref yn ystod y cyfnod clo."}, {"text_idx": "#000007", "text": "Sefyllfa\u2019r dysgwyr sydd flaenaf ym meddyliau\u2019r darparwyr hyfforddiant ac maent wedi bod yn arbennig o hyblyg yn addasu eu dulliau dysgu fel na fydd eu rhaglenni dysgu\u2019n cael eu dal yn o\u0302l oherwydd y cyfyngiadau symud."}, {"text_idx": "#000009", "text": "Wrth ddysgu sgiliau mewn ffordd hyblyg fel hyn, bydd y dysgwyr mewn sefyllfa dda i gwblhau eu rhaglenni dysgu pan godir y cyfyngiadau symud."}, {"text_idx": "#000011", "text": "Yn ystod y cyfnod clo, nid ydynt yn gallu trefnu cyfarfodydd wyneb-yn-wyneb a\u0302\u2019u dysgwyr sy\u2019n perthyn i dri dosbarth: ar ffyrlo neu eu swydd wedi\u2019i dileu; yn dal i weithio a heb lawer o amser i barhau i ddysgu oherwydd pwysau gwaith yn y rheng flaen; ac yn gweithio fel arfer naill ai gartref neu yn eu gweithle arferol."}, {"text_idx": "#000012", "text": "Mae darparwyr dysgu yn cadw mewn cysylltiad rheolaidd a\u0302 dysgwyr sy\u2019n wynebu rhwystrau i dysgu, y rhan fwyaf ohonynt yn gweithio tuag at Hyfforddeiaethau, ac yn trefnu rhithgyfarfodydd grw\u0302p i sicrhau eu bod yn iawn ac i roi gwaith iddynt i\u2019w wneud gartref."}, {"text_idx": "#000014", "text": "Mae\u2019r ffyrdd newydd o weithio wedi bod o fudd, nid yn unig i\u2019r dysgwyr, ond i\u2019r darparwyr hyfforddiant hwythau sydd wedi gwella\u2019u sgiliau a datblygu rhai newydd."}, {"text_idx": "#000015", "text": "Jeff Protheroe yw cyfarwyddwr gweithrediadau\u2019r NTfW, sef sefydliad y mae dros 70 o ddarparwyr dysgu seiliedig ar waith o safon uchel yn aelodau ohono ac sydd a\u0302 chysylltiadau a\u0302 miloedd o gyflogwyr ledled Cymru."}, {"text_idx": "#000017", "text": "\u201cPan godir y cyfyngiadau symud, dylem fod mewn lle gwell o lawer o ran gweithio\u2019n ddigidol a ffyrdd newydd o weithio a bydd hynny\u2019n fanteisiol yn y pen draw. Mae dysgwyr wedi dangos awydd mawr i barhau a\u0302\u2019u prentisiaethau a\u2019u hyfforddeiaethau.\u201d"}, {"text_idx": "#000019", "text": "Dywedodd Gweinidog yr Economi, Trafnidiaeth a Gogledd Cymru, Ken Skates: \u201cMae prentisiaid a hyfforddeion yn gwneud cyfraniad sylweddol at economi Cymru a byddant yn hollol hanfodol wrth i ni ddod dros yr argyfwng hwn.\n\u201cEin nod ni yw, nid yn unig adennill ein sefyllfa flaenorol ar o\u0302l y pandemig, ond cyrraedd sefyllfa well trwy greu economi genedlaethol lle caiff cyfoeth a ffyniant eu rhannu\u2019n fwy cyfartal ledled Cymru \u2013 mae gan brentisiaid a hyfforddeion ran allweddol i\u2019w chwarae yn hyn.\n\u201cEr bod hwn yn gyfnod eithriadol o heriol, mae wedi tynnu sylw at ddoniau, ymroddiad a gwytnwch anhygoel y darparwyr hyfforddiant sy\u2019n cefnogi pobl yma yng Nghymru. Rydym yn cydnabod eu cyfraniad ac mae eu hymdrechion yn rhoi hyder i mi yn y dyfodol.\u201d"}, {"text_idx": "#000020", "text": "Dywedodd John Nash, cadeirydd dros dro NTfW, ac un o gyfarwyddwyr TSW Training ym Mhen-y-bont ar Ogwr: \u201cRydym yn croesawu\u2019r ffaith fod Gweinidog yr Economi, Ken Skates, yn cydnabod y rhan allweddol y bydd prentisiaid a hyfforddeion yn ei chwarae wrth i ni adfer economi Cymru, oherwydd gwyddom y gall effeithiau dirwasgiad amharu\u2019n fawr ar bobl ifanc."}, {"text_idx": "#000021", "text": "\u201cWrth i ni ailgychwyn ar o\u0302l y pandemig, bydd mwy o angen sgiliau nag erioed ar Gymru. Mae\u2019r NTfW a\u2019i aelodau\u2019n barod i gydweithio\u2019n agos a\u0302\u2019r Gweinidog a\u2019i di\u0302m i gyfrannu at gynlluniau Llywodraeth Cymru ar gyfer adferiad economaidd ac i ddiogelu dyfodol prentisiaid a hyfforddeion yng Nghymru.\u201d"}, {"text_idx": "#000023", "text": "Mae\u2019r cwmni\u2019n defnyddio Microsoft Teams i ddysgu ac i gyfathrebu ag aelodau o\u2019r staff sy\u2019n gweithio gartref."}, {"text_idx": "#000024", "text": "\u201cY peth gorau i ni yn ystod y cyfnod clo yw bod dysgwyr, cyflogwyr a staff wrth eu bodd yn defnyddio dulliau digidol,\u201d meddai Sarah John, cyfarwyddwr. \u201cMae\u2019n newyddion da o ran dysgu cyfunol a bydd llawer iawn mwy y gallwn ei wneud ar lein yn y dyfodol."}, {"text_idx": "#000025", "text": "\u201cRoedd pawb yn y rhwydwaith dysgu seiliedig ar waith eisoes yn gweithio i ddatblygu dulliau digidol ond mae\u2019r cyfyngiadau symud wedi cyflymu\u2019r broses ac, erbyn hyn, mae\u2019n fater o addasu i amgylchiadau gwahanol ac esblygu."}, {"text_idx": "#000027", "text": "Un o\u2019r cyflogwyr y mae\u2019r cwmni\u2019n gweithio gyda nhw yw cwmni technoleg gwybodaeth Steer IT Solutions o Gaerdydd sydd a\u0302 12 o weithwyr, yn cynnwys dau brentis TG a gweinyddu busnes."}, {"text_idx": "#000028", "text": "Yn ystod y cyfnod clo, mae ALS wedi trefnu cyfarfodydd digidol gyda\u2019r ddau brentis trwy Microsoft Teams gan roi gwybod i Emily Steer, cyfarwyddwr, sut maent yn dod ymlaen."}, {"text_idx": "#000032", "text": "\u00ab Cefnogaeth hyfforddwyr yn helpu dysgwyr y gogledd i oresgyn rhwystrau\u2019r cyfnod clo \u2014\nDarparwyr hyfforddiant yn helpu dysgwyr yng Nghymru i oresgyn rhwystrau\u2019r cyfnod clo \u00bb"}]